open-index/open-wikipedia-markdown huggingface dataset:
David Moss

**David Moss** (* 21. január 1949, New York, štát New York, USA) je americký „extrémny“ vokalista a hráč na bicie nástroje. Študoval ruskú históriu a neskôr hru na bicie nástroje.

Spolupracoval so skladateľmi ako Olga Neuwirth, Heiner Goebbels, Luciano Berio, Fred Frith, Carla Bley, John Zorn, Malcolm Goldstein, Sam Auinger, Arto Lindsay, Peter Machajdík, Fast Forward. 

Účinkoval s Berlin Philharmonic, Ensemble Modern, Klangforum Wien, Asko Ensemble, Arditti Quartet, American Composers Orchestra, BBC Radio Orchestra, Edinburgh, Orchestra del Maggio Musicale Fiorentino, Ensemble Music Fabrik NRW, Ensemble Intercontemporain, Bochum Symphoniker, Royal Stockholm Philharmonic Orchestra a mnohými ďalšími.

Žije v Berlíne.

Je zastúpený na mnohých CD nosičoch, okrem iného aj na albume Namah slovenského skladateľa Petra Machajdíka, ktoré v roku 2008 vydal Hudobný fond Bratislava.

## Vybraná diskografia
*1977: *Coessential*
*1980: *Terrain*
*1983: *Cargo Cult Revival*
*1984: *House*
*1985: *Dense Band*
*1985: *The Relative Band*
*1988: *Dense Band: Live In Europe*
*1989: *Direct Sound: Five Voices*
*1991: *The Day We Forgot*
*1991: *My Favorite Things*
*1998: *Time Stories*
*1996: *Moss Tales*
*1999: *Fragmentary Blues*
*2001: *Vocal Village Project: Live at the Rote Fabrik*
*2002: *AsKo Ensemble w. Peter Rundel, David Moss & Salome Kammer*
*2008: *[[Namah]]*

## Iné projekty

## Externé odkazy
*Oficiálna stránka
*Institute for Living Voice 
*Diskografia – David Moss 

Kategória:Džezoví bubeníci USA
Kategória:Džezoví speváci USA
Kategória:Skladatelia džezovej hudby
Kategória:Skladatelia modernej hudby USA
Kategória:Osobnosti z New Yorku
Namah

***Namah*** je štúdiový album album hudobného skladateľa Petra Machajdíka, ktorý v júni 2008 na CD vydal Hudobný fond Bratislava. 

Na realizácii tohto hudobného projektu sa podieľali špičkoví zahraniční a slovenskí hudobníci, ako napríklad spevák Jon Anderson z legendárnej skupiny Yes, bubeník a vokalista David Moss, charizmatická harfistka Floraleda Sacchi, cimbalistka Enikö Ginzery, violončelisti Jozef Lupták a Darry Dolezal, klarinetový virtuóz Guido Arbonelli, Mládežnícky orchester Jána Pöschla pod vedením Anity Mirossayovej, Icarus Quartet vedený huslistom Milanom Paľom, klaviristka  Mayuko Kida Takine a sopranistka Julie Hanson-Geist.

## Zoznam skladieb
CD album obsahuje 10 kompozícií Petra Machajdíka:
* 1. She Will Be Picked by Herself 
* 2. Namah 
* 3. Nell'autunno del suo abbraccio insonne 
* 4. Sadness Of Flowing 
* 5. To the Rainbow so Close Again 
* 6. Painting 
* 7. Obscured Temptations 
* 8. Water Forgives 
* 9. Lullaby 
* 10. 05.12.07.

## Výroba albumu
* Producenti: Peter Machajdík, Helena Maťašová
* Mastering: Peter Groll
* Katalógové číslo SF 00542131

## Referencie

## Externé odkazy
* Webová stránka Petra Machajdíka
* Recenzia na stránke Hudba.sk

Kategória:Hudobné albumy z 2008
Kategória:Albumy Petra Machajdíka
Konsolidácia pľúc

thumb|Lobárna konsolidácia spôsobená zápalom pľúc.
**Konsolidácia pľúc** alebo **pľúcna konsolidácia** alebo **stuhnutie pľúc** je stvrdnutie pľúcneho tkaniva v dôsledku nahradenia vzduchu v pľúcnych mechúrikoch exsudátom alebo iným produktom choroby (napr. nádorovými bunkami), resp. v patológii aj samotný tento exsudát či produkt choroby. V rádiológii hrudníka tento termín patrí k druhom zatienení pľúcneho parenchýmu, v patológii k popisu voľným okom viditeľného nálezu na pľúcach, napríklad pri pitve.

## Charakteristika
Pľúcna konsolidácia sa na rtg snímke hrudníka zobrazí ako relatívne homogénny tieň, ktorý prekrýva tiene ciev. Ak nie je ohraničená pleurou, je neostro ohraničená. Často je konsolidácií viacero a vzájomne čiastočne splývajú. V konsolidácii môže byť viditeľný vzdušný bronchogram. Môže postihovať pľúcny segment (*segmentálna k.*), lalok (*lobárna k.*, z ), či celé pľúcne krídlo (*alárna k.*, z ).

## Príčiny
Pľúcna konsolidácia je najčastejšie prejavom zápalu pľúc, no môže byť prejavom i nádorového ochorenia.

## Zdroj
*

## Referencie

Kategória:Rádiologické pojmy
Tupolev Tu-16

**Tupolev Tu-16** (v kóde NATO: "**Badger**") bol sovietsky strategický bombardér zo začiatku 50. rokov 20. storočia.

## Vývoj
Prvý prototyp vzlietol 27. apríla 1952 a na svoju dobu moderný stroj sa začal sériovo vyrábať v roku 1954. Celkovo bolo vyrobených 1 509 kusova a väčšina z nich je dnes vyradená. Zo stroja bola odvodená civilná verzia Tu-104. Vojenskú verziu vyrábala licenčne i Čína ako Xian H-6.

## Verzie lietadla
* Tu-16A - základný model - bombardér. V súčasnosti slúžia zväčša ako tankery
* Tu-16B - nosiče striel s plochou dráhou letu. V súčasnosti sa používajú ako konvenčné bombardéry
* Tu-16C - protilodné verzie s výkonným radarom, nesúce strelu s plochou dráhou letu Kipper
* Tu-16D - lietadlo pre námorný elektronický prieskum
* Tu-16E - prieskumná verzia
* Tu-16F - prieskumná verzia
* Tu-16G - verzia pre odpaľovanie strel s plochou dráhou letu
* Tu-16H - verzia pre rádioelektronický boj
* Tu-16J - verzia pre rádioelektronický boj
* Tu-16K - elektronická špeciálna prieskumná verzia

## Špecifikácie
right|300px
### Technické údaje
* **Posádka:** 3 – pilot, navigátor, operátor zbraní
* **Dĺžka:** 34,80 m
* **Rozpätie:** 32,93 m
* **Výška:** 10,8 m
* **Plocha krídel:** 165 m²
* **Hmotnosť prázdneho lietadla:** 37 000 kg
* **Vzletová hmotnosť:** 72 000 kg
* **Pohonná jednotka:** 2 × prúdový motor Mikulin RD-3M
** **Ťah bez zapnutej forsáže:** 93,16 kN (každý motor)

### Výkony
* **Maximálna rýchlosť:** 1 050 km/h
* **Dolet:** 5 925 km
* **Dostup:** 12 300 m
* **Plošné zaťaženie:** 525 kg/m²
* **Pomer ťah/hmotnosť:** 0,38

### Výzbroj
* 7× kanón AM-23 kalibru 23 mm (6 v troch streleckých vežiach, 1 vpredu)
* 9 000 kg bômb
* 2× riadená strela 

## Užívatelia
thumb|Mapa zahraničných užívateľov
* 
* 
* 
* 
* 

## Iné projekty

## Zdroj

Kategória:Sovietske bombardovacie lietadlá
Kategória:Lietadlá Tupolev
Kategória:Bombardovacie lietadlá 50., 60. a 70. rokov
Hyperion (strom)

**Hyperion** je v súčasnosti najvyšší strom na Zemi. Dosahuje výšku 115,61 metra. Je to druh sekvoja vždyzelená a rastie v národnom parku Redwood. Napriek jeho veľkej výške, Hyperion nie je najväčšou známou sekvojou vždyzelenou; tento strom patrí stromu Generála Shermana, ktorý má najväčší objem dreva (1487m³).

Hyperion bol objavený dňa 25. augusta 2006 prírodovedcami Chrisom Atkinsom a Michaelom Taylorom. Strom bol odmeraný botanikom Stephenom C. Sillettom, s výškou 115,55 metra. Nachádza sa v odľahlej časti národného parku Redwood; presné umiestnenie stromu bolo ale utajené pred verejnosťou kvôli obavám, že sa naruší jeho ekosystém. Strom má podľa odhadov objem dreva 502 m³, a je starý približne 700 – 800 rokov.

Výskumníci uviedli, že ďateľ poškodil hornú časť, čo stromu zabránilo dosiahnuť výšku 115,8 metra.

## Referencie

Kategória:Chránené stromy
Kategória:Stromy v Kalifornii
Liqui Moly

**Liqui Moly GmbH** je nemecká spoločnosť, ktorá sa špecializuje na výrobu motorových olejov, mazív a aditív.

## História
Liqui Moly GmbH bola založená v roku 1957 v nemeckom meste Ulm na rieke Dunaj. Patent na výrobu sírnika molybdénu bol základom spoločnosti. Aditívum založené na skvapalnenom sírniku molybdénu (MoS2) bolo prvým produktom spoločnosti a dalo spoločnosti aj názov.

## Produkty
Hlavným produktom Liqui Moly je motorový olej s MoS2, ale vyrába aj iné mazivá a aditíva s MoS2 samo pridávané v priebehu výmeny oleja. Sírnik molybdénu zvyšuje kvalitu mazania oleja a poskytuje mimoriadne prevádzkové vlastnosti pri nepriaznivých podmienkach. Môže byť pridaný do motorových olejov a nemotorových olejov ako prevodovkové oleje, prevodové oleje alebo oleje do diferenciálov.

## Referencie

## Pozri aj
* Mastiaci olej
* Motor s vnútorným spaľovaním

## Externé odkazy
*Liqui Moly domáca stránka 

Kategória:Podniky v Nemecku
Kategória:Podniky založené v 1957
Fabergého vajíčka

náhľad|Logo dielne Carla Fabergé.
**Fabergého vajíčka** je súhrnné označenie skupiny šperkov v tvare veľkonočného vajíčka, ktoré vytvoril ruský klenotník Carl Peter Fabergé a jeho spolupracovníci v rodinnej klenotníckej dielni v Petrohrade v období r. 18851917. Tento druh šperkov sa radí k najvzácnejším skvostom svetového umenia pre vysokú umeleckú hodnotu, špičkovú kvalitu vyhotovenia, dômyselné technické riešenie a v neposlednom rade aj vysokú hodnotu použitých materiálov. Viaceré z týchto ojedinelých šperkov v sebe ukrývajú nejaký mechanizmus, figúrku či stavbu, mnohé sú rozoberateľné. Väčšina vajíčok bola vyrobená priamo na zákazku ruskej cárskej rodiny, ďalšie boli vyrobené na objednávku najbohatších príslušníkov šľachty v túžbe vyrovnať sa cárom. Dodnes sú Fabergého vajíčka celosvetovo uznávaným symbolom najvyššieho klenotníckeho umenia a synonymom luxusu.

## Galéria

Bouquet of lilies clock 01 by shakko.jpg
Romanov Tercentenary Egg-2.jpg
Tsarevich_(Fabergé_egg)_and_surprise.jpg


## Pozri aj
* Carl Peter Fabergé

## Iné projekty

## Externé odkazy
*  Stránka s vyobrazeným a popisom niektorých vajíčok (v ruštine)
*  Stránka Fabergého múzea v Baden-Badene (v nemčine)

Kategória:Šperky
Kategória:Umenie v Rusku
Akútne ochorenie

**Akútne ochorenie** je chorobný stav, ktorá zvyčajne začína rýchlo, trvá krátko a má intenzívne príznaky. Opakom je stav označovaný ako chronický. Výrazom "akútny" sa však v medicíne označuje či vyjadruje aj naliehavý stav. Niektoré akútne ochorenia nevyžadujú odborné lekárske ošetrenie, väčšinou je však nevyhnutná odborná diagnostika a liečebný zásah. Niekedy je nutná aj hospitalizácia.

Nástupu akútneho ochorenia niekedy predchádza tzv. prodromálne štádium, charakterizované súborom nešpecifických príznakov ohlasujúcich príchod choroby.

Kategória:Choroby
Benedikt X.

**Benedikt X.** (), vl. menom **Giovanni dei Conti di Tuscolo (Mincio)** (* ? – † po 1073) bol taliansky duchovný a protipápež (v rokoch 1058 – 1059). Jeho zvolenie bolo priamym dôsledkom mocenských zápasov prebiehajúcich v ranostredovekej spoločnosti (pápežstvo nevynímajúc). 

Pred svojou smrťou pápež Štefan IX. (X.) zaviazal klérus prísahou, aby s voľbou nového pápeža po jeho skone počkali až do chvíle, kedy sa z misie v Nemecku vráti jeho kancelár a najbližší spolupracovník, opát Hildebrand. Preto po Štefanovej smrti, čas Hildebrandovej neprítomnosti využila časť rímskej šľachty na ovládnutie pápežského úradu. Veľkorysými sľubmi zmanipulovala ľud a 5. apríla 1058 intronizovala kardinála Giovanniho Mincia ako pápeža Benedikta X. 

Ako jeden z kandidátov pripadajúcich do úvahy pri regulárnych voľbách, Benedikt spolu so svojimi voliteľmi dúfal na uznanie svojho úradu v kruhoch rímskych prelátov. No tí jeho voľbu odmietli, vyhlásili ju za neplatnú a na Benedikta (medzitým vysväteného v rozpore s cirkevnými pravidlami) uvalili kliatbu.

Deväť mesiacov (až do januára nasledujúceho roku) trval stav, kedy na Petrovom stolci, kvôli neustálemu dohadovaniu sa kléru, sedel neprávoplatne zvolený pápež. V decembri 1058 zvolili v Siene pápežom biskupa Gérarda de Bourgogne (ako Mikuláš II.), ktorý mesiac po svojom zvolení (v januári 1059) zvolal biskupskú synodu. Na nej Benedikta zosadil a ako uzurpátora a krivoprísažníka exkomunikoval z cirkvi. 24. januára 1059 bol Benedikt nútený utiecť z Ríma. Okrem jesene uvedeného roku sa zriekol akéhokoľvek nároku na úrad; na znak toho si verejne strhol pápežské insígnie a utiahol sa na rodinný majetok. Tu bol však zatknutý a aj napriek jeho protestom, že pápežský úrad mu bol vnútený proti jeho vôli, bol uväznený. Vo väzení, ktorým sa mu stal hospic svätej Agnesy na ulici Via Nomentana, zomrel.

## Zdroj
* 

Kategória:Protipápeži
Apollo 6

**Apollo 6** bola nepilotovaná misia programu Apollo.

## Ciele misie
thumb|left|170px|Štart Apolla 6, 4. apríl 1968

Rok po tragickej smrti astronautov v Apolle 1 pred jeho štartom z rampy LC-34 na Cape Kennedy bola vyslaná už tretia loď bez posádky na obežnú dráhu Zeme s cieľom otestovať návrat lode po simulovanom oblete Mesiaca do atmosféry Zeme druhou kozmickou rýchlosťou.

## Priebeh letu
Nový typ rakety Saturn V (SA-502) odštartoval 4. apríla 1968 o 12:00:01 svetového času (UTC) zo štartovacieho komplexu 39A v Kennedyho vesmírnom stredisku. Raketa niesla veliteľský a servisný modul Apolla výrobného čísla 020.

Počas vzletu sa objavilo niekoľko problémov na všetkých piatich motoroch druhého stupňa vyrobených firmou Rocketdyne (okrem iného prasklo vodíkové potrubie). Namiesto predčasne vypnutého druhého stupňa raketu urýchľovali motory tretieho stupňa, ale za cenu predčasného vyčerpania pohonných hmôt. Preto nebola dosiahnutá plánovaná rýchlosť na uskutočnenie simulovaného obletu Mesiaca. Apollo 6 sa vrátilo do atmosféry nižšou rýchlosťou. Vlastná kozmická loď, vybavená tentokrát už novým prielezom, zniesla bez poškodenia návrat do atmosféry a pristála na padákoch v Tichom oceáne. Po pristátí na vodu sa prevrátila. Klimatizačný systém lode pracoval uspokojivo.

Aj napriek čiastočnému neúspechu tohto tretieho bezpilotného letu vedenie NASA rozhodlo, že ďalší let už bude pilotovaný. Dôvodom bola cena 280 miliónov dolárov, ktorú stál každý štart rakety Saturn V.

## Galéria


Súbor:Ap6-MSFC-6758331.jpg|Zostavovanie nosnej rakety Saturn V v montážnej hale VAB
Súbor:Apollo 6 and Mobile Service Structure during rollout.jpg|Vývoz nosnej rakety Saturn V z montážnej haly VAB k štartovacej rampe
Súbor:Apollo 6 on the pad at sunset.jpg|Saturn V na štartovacom komplexe 39A
Súbor:Firing Room 2 during Apollo 6 launch operations.jpg|Stredisko riadenia štartu (*Launch Control Center*) pred štartom Apolla 6
Súbor:Launch apollo6.jpg|Štart nosnej rakety Saturn V s nepilotovaným Apollom 6
Súbor:S68-27366.jpg|Letový záber štartujúcej rakety Saturn V
Súbor:Ap6-68-HC-191.jpg|Oddelenie medzistupňa
Súbor:Apollo6Interstage.jpg|Medzistupeň po oddelení
Súbor:Apollo 6 Command Module awaiting recovery.jpg|Veliteľský modul Apolla 6 po pristátí v Tichom oceáne
Súbor:S68-26989.jpg|Vyzdvihnutie veliteľského modulu na palubu lietadlovej lode USS *Okinawa*



## Literatúra
* 

## Pozri aj
* Program Apollo
* Saturn V

## Iné projekty

## Externé odkazy
* Apollo 6 v Malej encyklopédii kozmonautiky 

## Zdroj

Kategória:Program Apollo
Kategória:Kozmonautika v 1968
Havária v jadrovej elektrárni Fukušima 1

**Havária v jadrovej elektrárni Fukušima I** je séria prebiehajúcich porúch zariadení a úniku rádioaktívnych materiálov v jadrovej elektrárni Fukušima 1 po zemetrasení a cunami v Tóhoku dňa 11. marca 2011.
 Keď tieto poruchy a úniky prešli do druhého mesiaca, odborníci skonštatovali, že Fukušima I síce nie je najhoršia jadrová havária, ale napriek tomu je veľmi komplikovaná.

K jadrovej havárii došlo po zemetrasení s magnitúdou 9,0 a následnom cunami, ktoré postihlo oblasť Tóhoku dňa 11. marca 2011. Toto pobrežné zemetrasenie v blízkosti ostrova Honšú prinieslo veľké cunami, pred ktorým bolo varovaných viac, ako 20 krajín. Zemetrasenie spôsobilo vypnutie troch zo šiestich aktívnych reaktorov v jadrovej elektrárni Fukušima 1. Elektráreň sa skladá zo šiestich samostatných varných reaktorov, ktoré udržuje Tokyo Electric Power Company (TEPCO).

Následné cunami poškodilo pripojenie do prenosnej sústavy a zaplavilo stanice so záložnými dieselovými generátormi, čo spôsobilo výpadok elektrického prúdu. Následné neochládzanie viedlo k výbuchu a čiastočnému zrúteniu budov reaktorov Fukušimy 1, k problémom na všetkých šiestich blokoch reaktorov a výbuchu v sklade vyhoreného paliva.

## Referencie

## Externé odkazy
* Druhý výbuch v Reaktore č. 3 na YouTube
* Rebríček radiačnej dávky

Kategória:Katastrofy v 2011
Kategória:Prefektúra Fukušima
Kategória:Jadrové havárie
Kategória:Ekologické katastrofy
Kategória:2011 v Japonsku
Vladár (Niccolò Machiavelli)

***Vladár*** () je najvýznamnejšie dielo talianskeho spisovateľa obdobia renesancie Niccola Machiavelliho. Bolo vydané až po jeho smrti, v roku 1532.

## Štruktúra a obsah
Pozostáva z 26-tich kapitol, napríklad:
# Vznešenému Lorenzovi de Medici
# Koľko je druhov vladárstiev
# O dedičných vladárstvach
# O zmiešaných vladárstvach
# Prečo sa po Alexandrovej smrti nevzbúrila proti jeho následníkom Dáreiova ríša, ktorú bol Alexander obsadil
# Ako spravovať mestá a vladárstva, ktoré sa pred dobytím riadili vlastnými zákonmi
# O nových vladárstvach nadobúdaných vlastným vojskom a vlastnou silou
# O tých, čo prišli ku vladárstvu hanebným spôsobom
# Občiansky vladár
:atď.

Každá téma je spracovaná formou úvahy a realistickým štýlom, v ktorom sa zrkadlia naturalistické a prefíkané spôsoby vtedajších politikov a dobyvateľov. Sám Machiavelli však nie je zástancom takýchto metód vládnutia. Jeho demokratické politické presvedčenie je konfrontované s úsilím rodiny dei Medici o opätovné uchopenie moci vo Florencii po období tridsaťročných vojen. Traktát „Vladár“ je návodom pre suverénneho panovníka na to, ako vládnuť.

## Historické pozadie diela
Machiavelliho myšlienky o vládnutí vychádzali zo súdobej reality vlády Lorenza Veľkolepého (1469 – 1492, Lorenzo dei Medici), ktorá sa vyznačovala krutým bojom o moc, napríklad atentátom vo florentskom kostole na bratov Giuliana a Lorenza, z toho vyplývajúcim pragmatizmom pri udržiavaní moci vo Florentskom mestskom štáte. Lorenzo bojoval o moc aj s Karolom VIII., francúzskym kráľom. Obvykle sa súdi, že predobrazom Machiavelliho *Vladára* je Lorenzo dei Medici. V období protireformácie sa Vladár dostal na index, až Hegelov výklad zaradil toto dielo do kategórie pragmatizmu, bolo preňho odrazom súdobej morálky a tiež úsilia autora pomôcť svojej vlasti. Machiavelli bol prvý autor, ktorý otvoril problém vzťahu politiky a mravnosti a ako prvý emancipoval človeka od božej vôle.

## Referencie

## Zdroj
* Vladár, Niccolò Machiavelli, preklad P. Koprda a B. Hečko, Tatran, 1992, str. 309 – 374, ISBN 80-222-0326-2.

Kategória:Knihy z 1992
Kategória:Renesančná literatúra
Kategória:Talianske knihy
It’s Like That

„**It’s Like That**“ je hip-hopová skladba americkej skupiny Run–D.M.C. z ich rovnomenného albumu *[[Run–D.M.C. (album)|Run–D.M.C.]]* z roku 1984. Prvýkrát sa objavila v roku 1983 na kazete spolu so skladbou „Sucker M.C.'s“.

V roku 2008 bola skladba zaradená televíznou stanicou VH1 na 40. miesto v jej zozname *100 Greatest Songs of Hip Hop*.

## Referencie

Kategória:Single z 1983
Kategória:Single z 1998
Kategória:Single skupiny Run–D.M.C.
Kategória:Piesne skupiny Run–D.M.C.
Ü

thumb|Ilustrácia
**Ü** (malé písmeno **ü**) je písmeno latinky, Vyskytuje sa v germánskych jazykoch (nemčina a pod.), uralských (maďarčina, estónčina a pod.) a turkických jazykoch (turečtina a pod.), rómčine, francúzštine, španielčine, volapüku a mnohých ďalších. Znak je zložený z písmena U a prehlásky (umlaut) a vyslovuje sa väčšinou ako zatvorená predná zaokrúhlená samohláska [y]. V jazykoch, v ktorých nie sú prehlásky, sa Ü označuje ako písmeno U s trémou, ktorá slúži k oddeleniu dvoch susedných samohlások. Príkladom môže byť španielčina, kde trema rozlišuje medzi gue/güe (vyslovované ako [ɡe]/[ɡwe]), a pod.

V HTML a Unicode majú písmena Ü a ü tieto kódy:
* **Ü**: &amp;Uuml; (mnemotechnická pomôcka pre "U umlaut") – U+00DC
* **ü**: &amp;uuml; – U+00FC

Kategória:Písmená latinskej abecedy
Fukuiraptor

**Fukuiraptor** je vyhynutý rod stredne veľkého dravého dinosaura, predstaviteľa skupiny Carnosauria. Vyskytoval sa na území dnešného Japonska v období spodnej kriedy a jeho doteraz jediným druhom je  **Fukuiraptor kitadaniensis**. 

Vedci sa pôvodne domnievali, že išlo o dromaeosaurida (podľa výrazného pazúra na prednej končatine), neskôr však zistili, že bol skôr príbuzný rodu Allosaurus. Typový jedinec je reprezentovaný fosílnou kostrou s celkovou dĺžkou asi 4,2 metra (pravdepodobne však išlo o nedospelého jedinca). Ďalšie objavené jedince na tejto lokalite však boli ešte menšie ako holotyp, v najmenšom prípade dokonca menšie ako 1/4 veľkosti holotypu.

Dnes je tento dinosaurus pokladaný za vývojovo primitívneho zástupcu kladu Allosauroidea, príbuzného napríklad rodu Australovenator.

## Referencie

## Zdroj
* 

## Externé odkazy
* 

Kategória:Carnosauria
Kategória:Kriedové dinosaury
Kategória:Dinosaury z Ázie
Paul Kruger

**Stephanus Johannes Paulus Kruger** (* 10. október 1825 – † 14. júl 1904) bol prezident Juhoafrickej republiky počas druhej búrskej vojny.

## Iné projekty

Kategória:Narodenia v 1825
Kategória:Úmrtia v 1904
Kategória:Afrikánci
Kategória:Prezidenti Južnej Afriky
Graciliceratops

**Graciliceratops** bol rod malého rohatého dinosaura z čeľade Protoceratopsidae, žijúceho v období vrchnej kriedy na území dnešného Mongolska. Fosíliu jedinej neúplnej kostry tohto dinosaura opísal americký paleontológ Paul Sereno v roku 2000.

Typový a jediný druh je **Graciliceratops mongoliensis**.

## Klasifikácia
Graciliceratops patrí medzi ceratopsy (Ceratopsia), skupinu bylinožravých dinosaurov s papagájovitými zobákmi, ktoré sa vyskytovali v Severnej Amerike a Ázii počas obdobia vrchnej kriedy, ktorá skončila zhruba pred 65 miliónmi rokov.

## Potrava
Rovnako ako všetky ostatné rohaté dinosaury, aj Graciliceratops bol bylinožravec. Keďže krytosemenné rastliny boli ešte v tomto období menej hojné ako dnes, je možné, že sa tento dinosaurus živil relatívne hojnými papradinami, cykasmi a ihličnanmi. Svojim silným zobákom bol schopný obštipkávať aj silné konáre a výhonky.

## Referencie

## Pozri aj
* Leptoceratops
* Microceratus

Kategória:Ceratopsia
Kategória:Kriedové dinosaury
Kategória:Dinosaury z Ázie
Acinárny tieň

**Acinárny tieň** je opisný rádiologický termín, jeden z typov zatienení pľúcneho parenchýmu. Je to zle ohraničený ložiskový tieň veľkosti 5 až 10 mm, často mnohopočetný, splývajúci, či v blízkosti pľúcnej konsolidácie, viditeľný na rtg snímke hrudníka. 

Príčinou ich vzniku je vyplnenie jednotlivých acínov pľúcneho parenchýmu patologickým obsahom (tekutina, zápalové bunky, krv). Najčastejšie sú viditeľné pri zápaloch pľúc a pľúcnom edéme.

## Zdroj
*

Kategória:Rádiologické pojmy
Werich

**Werich:**
* Jan Werich (1905, Praha – 1980, Praha)
** 2418 Voskovec-Werich, planétka s priemerom 
* Jana Kvapilová-Werichová
Androgýn

**Androgýn** môže byť:
*jedinec vykazujúci androgýniu, pozri androgýnia
*v mytológii a filozofii: androgyn
Hadrosaurus

**Hadrosaurus** bol relatívne veľký vtákopyskatý dinosaurus, žijúci v období spodnej kriedy (asi pred 80 miliónmi rokov) na území dnešných USA. Jediný druh je **Hadrosaurus foulkii**.
vľavo|náhľad|Kostra Hadrosaura
Hadrosaurus bol jedným z najväčších ornitopódov, jeho dĺžka sa pohybovala medzi 7 až 10 metrami a hmotnosť mohla dosiahnuť až 7 ton. Bol schopný behať po dvoch nohách, ale mohol zrejme aj chodiť po štyroch. Ako všetky vtákopyskaté dinosaury, aj Hadrosaurus bol bylinožravec. Jeho zuby boli prispôsobené na žuvanie tuhých vetvičiek a listov.

## Dejiny
Hadrosaurus bol prvým dinosaurom opísaným v USA. Jeho skameneliny boli objavené už v roku 1838 v Haddonfielde v New Jersey. V roku 1858 bol opísaný paleontológom Josephom Leidom na počesť jeho objaviteľa W.P. Foulkieho. V roku 1868 bola jeho kostra zmontovaná a vystavená ako vôbec prvá kostra dinosaura na svete.

## Referencie

Kategória:Ornithopoda
Kategória:Iguanodontia
Kategória:Hadrosauridae
Kopecký

**Kopecký:**
* *[[Jan Kopecký]]*
** Jan Kopecký (hokejista)
* Ľudmila Šinalová-Kopecká (* 1954, Beňuš), spisovateľka pre deti, pedagogička
* Miloš Kopecký
* Tomáš Kopecký

## Pozri aj
* Kopecký a Studený architekti
Čarovná flauta

**Čarovná flauta** (z nemeckého originálu: Die Zauberflöte, K. 620) je opera v dvoch dejstvách, ktorú skomponoval Wolfgang Amadeus Mozart v roku 1791 na nemecký text Emanuela Schikanedera.

## Premiéra a prijatie
Opera mala premiéru vo Viedni 30. septembra 1791, v predmestskom divadle Freihaus-Theater auf der Wieden. Mozart dirigoval orchester, Schikaneder sám stvárnil Papagena, zatiaľ čo v úlohe Kráľovnej noci účinkovala Mozartova švagriná Josepha Hoferová.

Opera oslavovala svoje sté predstavenie v novembri 1792. Mozart nemal tú česť byť svedkom tejto udalosti, keďže podľahol svojej chorobe 5. decembra 1791.

Od svojej premiéry je Čarovná flauta jedným z najobľúbenejších diel operného repertoáru a v súčasnosti je ôsmou najčastejšie hranou operou v Severnej Amerike.

## Postavy a obsadenie
***Sarastro**, kňaz slnka -  Bas
***Princ Tamino** - Tenor
***Kráľovná noci** - koloratúrny soprán
***Pamina**, dcéra Kráľovnej  noci - soprán
***Vtáčnik Papageno** - barytón
***Papagena** - soprán
***Monostatos** - tenor
***Tri dámy** - 2x soprán, mezzosoprán
***Traja chlapci**, géniovia - chlapčenský soprán alebo soprány
***Zbor**: kňazi, otroci, ženy, ľud

## Referencie

## Iné projekty

## Externé odkazy
* Grand Lodge of British Columbia and Yukon: Mozart’s Magic Flute
* Fotografie z inscenácii Čarovnej flauty.
* Libretto v origináli 

## Zdroj

* Libretto 

Kategória:Opery Wolfganga Amadea Mozarta
TimoCom

**TimoCom Soft- und Hardware GmbH** je nemecká IT spoločnosť so sídlom v Düsseldorfe. Vznikla v roku 1997 ako poskytovateľ služieb pre všetky firmy zapojené do prepravného reťazca. Názov „Timo“ vznikol z počiatočných písmen priezvisk zakladateľov Jensa Thiermanna a Jürgena Moorbrinka. TimoCom je so svojou burzou nákladov a voľných vozidiel TC Truck&Cargo lídrom na európskom trhu. Cieľom je sprostredkovanie ponuky a dopytu dopravných služieb prostredníctvom online dopravného trhoviska. Produkty a služby sú ponúkané v 44 európskych krajinách a 24 jazykoch. Popri hlavnom sídle v Düsseldorfe disponuje TimoCom tromi ďalšími zastúpeniami v Poľsku, Česku a Maďarsku a tiež dvomi obchodnými zastúpeniami v Španielsku a Francúzsku.

## Referencie

## Externé odkazy
* Slovenské stránky TimoCom

Kategória:Podniky v Nemecku
Kategória:Softvérové podniky
Puzzle

**Puzzle** môže byť:
* zvyčajne detská obrázková skladačka, pozri puzzle (skladačka)
* hlavolam
* hudobný album od interpretky Veronika Strapková, pozri Puzzle (hudobný album)
Ath

**Ath** je belgické mesto vo Valónskom regióne v provincii Hennegavsko.

## Obyvateľstvo
Mesto má približne 27 763 obyvateľov (2010).

## Mestské časti
Od 1. januára 1977 mesto Ath pozostáva z týchto častí (bývalých obcí):

*Ath
*Lanquesaint
*Irchonwelz
*Ormeignies
*Bouvignies
*Ostiches
*Rebaix
*Maffle
*Arbre
*Houtaing
*Ligne
*Mainvault
*Moulbaix
*Villers-Notre-Dame
*Villers-Saint-Amand
*Ghislenghien
*Isières
*Meslin-l'Évêque
*Gibecq

## Referencie


## Iné projekty

## Externé odkazy
* Oficiálne stránky mesta

Kategória:Mestá v Belgicku
Sony Ericsson W995

**Sony Ericsson W995** je vysúvací hudobný telefón od spoločnosti Sony Ericsson. Na trh bol uvedený 4. júna 2009 a predstavoval vlajkovú loď triedy Walkman. 

Model využíva hudobný prehrávač „Walkman Player“ 4. generácie a ako prvý vo svojej triede využíval 3,5 mm konektor pre pripojenie slúchadiel. Sony Ericsson W995 je vybavený 8,1 megapixelovým fotoaparátom, ktorý podporuje LED blesk. Fotoaparát patrí k tomu najlepšiemu z ponuky výrobcu, jeho slabinou môže byť nahrávanie videa vo formáte iba QVGA (320 × 240).

W995 je k dispozícii v troch rôznych farbách, ktoré sú označované ako Progressive Black, Cosmic Silver a Energetic Red. Balenie obsahuje i pamäťovú kartu Memory Stick Micro (M2) s kapacitou 8 GB a stereo súpravu handsfree.

## Iné projekty

## Zdroje
* W995 na www.mobilmania.sk
* W995 na stránkach výrobcu 

W995
Mars superliga

**Mars superliga** bol názov najvyššej slovenskej futbalovej súťaže, usporiadanej Slovenským futbalovým zväzom. Názov bol odvodený od hlavného sponzora sútaže, firmy Mars pôsobiacej v tabakovom priemysle. Toto pomenovanie niesla naša najvyššia futbalová súťaž 5 rokov, od sezóny 1997/98 po sezónu 2001/02. Liga mala počas tohoto obdobia viacero podôb a bojovalo v nej o titul šestnásť (1997/98 - 1999/00) a desať (2000/01 - 2001/02) tímov. Presný systémy jednotlivých ročníkov si môžete pozrieť na stránke Fortuna liga.

## Sezóny
* Mars superliga 1997/1998
* Mars superliga 1998/1999
* Mars superliga 1999/2000
* Mars superliga 2000/2001
* Mars superliga 2001/2002

Kategória:Najvyššie národné futbalové súťaže
Kategória:Futbalové súťaže v Európe
Kategória:Slovenské futbalové súťaže
Briandov-Kelloggov pakt

thumb|upright=0.7|Aristide Briand
thumb|upright=0.7|Frank B. Kellogg

**Briandov-Kelloggov pakt** podpísaný 27. augusta 1928 v Paríži je medzinárodná zmluva o vylúčení vojny ako prostriedku riešenia medzinárodných sporov, okrem prípadov sebaobrany. Je pomenovaná po svojich autoroch - Aristide Briandovi, francúzskom ministrovi zahraničných vecí a Frankovi B. Kelloggovi, ministrovi zahraničných vecí USA (štátnom tajomníkovi).

Uvádza, že spory budú riešené mierovou cestou, neboli však stanovené žiadne sankcie za jeho porušenie. Briandov-Kelloggov pakt bol pokusom o medzinárodné odsúdenie vojny. 

Formálny názov paktu bol *Všeobecná zmluva o odmietnutí vojny*. Zmluva vyhlasovala vojnu za nelegálny prostriedok medzinárodných vzťahov. Hoci ju nakoniec postihol neúspech, mala významný vplyv na ďalší rozvoj medzinárodného práva. Poslúžila ako právny základ pre vznik pojmu *zločin proti mieru*, na základe ktorého bolo veľa osôb súdených za rozpútanie druhej svetovej vojny v Norimberskom procese. Zákaz útočnej vojny bol potvrdený a rozšírený v Charte OSN.

Pôvodných signatárov bolo pätnásť – USA, Austrália, Kanada, Nemecko, India, Írsky slobodný štát, Taliansko, Nový Zéland, JAR, Veľká Británia, Česko-Slovensko, Poľsko, Japonsko, Belgicko a Francúzsko. Celkovo pakt podpísalo 62 štátov.

## Ďalšia literatúra
* 

## Zdroj

Kategória:Medzinárodné zmluvy
Kategória:1928
Kategória:Medzinárodné trestné právo
Mol (Belgicko)

**Mol** je belgické mesto vo Flámskom regióne v provincii Antverpy.

## Obyvateľstvo
Mesto má približne 34 114 obyvateľov (2010). 

## Časti obce
Od 1. januára 1977 Mol pozostáva z týchto častí (bývalých obcí):
* Mol
* Koningshooikt

## Referencie


## Iné projekty

## Externé odkazy
* Oficiálna stránka

Kategória:Mestá v Belgicku
Mortsel

**Mortsel** je belgické mesto vo Flámskom regióne v provincii Antverpy.

## Obyvateľstvo
Mesto má približne 24 737 obyvateľov (2010). 

## Osobnosti obce
* Eric Walter Elst (* 1936), astronóm

## Referencie


## Iné projekty

## Externé odkazy
* Oficiálne stránky mesta

Kategória:Mestá v Belgicku
Bilzen

**Bilzen** je belgické mesto vo Flámskom regióne v provincii Limbursko. 

## Obyvateľstvo
Mesto má približne 30 882 obyvateľov (2010).

## Mestské časti
Od 1. januára 1977 mesto Bilzen pozostáva z týchto častí (bývalých obcí):

*Bilzen
* Beverst
* Eigenbilzen
* Grote-Spouwen
* Hees
* Kleine-Spouwen
* Mopertingen
* Munsterbilzen
* Rijkhoven
* Rosmeer
* Waltwilder
* Martenslinde
* Hoelbeek

## Referencie


## Iné projekty

## Externé odkazy
* Oficiálne stránky mesta

Kategória:Mestá v Belgicku
Borgloon

**Borgloon** je belgické mesto vo Flámskom regióne v provincii Limbursko. 

## Obyvateľstvo
Mesto má približne 10 330 obyvateľov (2010).

## Mestské časti
Od 1. januára 1977 mesto Borgloon pozostáva z týchto častí (bývalých obcí):

* Borgloon
* Bommershoven
* Broekom
* Gors-Opleeuw
* Gotem
* Groot-Loon
* Hendrieken
* Hoepertingen
* Jesseren
* Kerniel
* Kuttekoven
* Rijkel
* Voort

## Referencie


## Iné projekty

## Externé odkazy
* Oficiálne stránky mesta

Kategória:Mestá v Belgicku
Ń

thumb|Ilustrácia
**Ń** (minuskula *ń*) je písmeno latinky. Vyskytuje sa v poľštine, kašubčine, lužickej srbštine, lulejskej sámčina, votštine, v latinke bieloruštiny a pri transkripcii kambodžštiny. Reprezentuje palatálnu nazálu [ɲ], vyslovuje sa tak rovnako ako slovenské ň. Znak je zložený z písmena N a čiarky.

V HTML a Unicode majú písmená Ń a ń tieto kódy:
* **&#x143;**: &amp;#323; alebo &amp;#x143; – U+0143
* **&#x144;**: &amp;#324; alebo &amp;#x144; – U+0144

Kategória:Písmená latinskej abecedy
Tupolev Tu-4

**Tupolev Tu-4** (v kóde NATO **Bull**) je sovietsky bombardér zo začiatku 50. rokov 20. storočia. Vznikol okopírovaním amerických lietadiel Boeing B-29 Superfortress, ktoré v novembri 1944 pristáli po bombardovaní Japonska a Mandžuska na území ZSSR. Tri lietadlá pristáli núdzovo, štvrté sa po opustení posádkou zrútilo na zem. 

Sovieti, viazaní mierovou zmluvou s Japonskom, lietadlá zadržali a následne previezli do Moskvy, kde ich rozobrali a okopírovali. Počas dvoch rokov tak vzniklo 20 kusov kópií pod označením Tu-4. Prvý stroj vzlietol 19. mája 1947 a stal sa prvým sovietskym lietadlom, schopným niesť atómové zbrane. Z celkového počtu 847 kusov, vyrobených počas rokov 1949–1952, bola časť vyvezená do Číny. 

Z konštrukcie Tu-4 bol neskôr odvodený dopravný Tupolev Tu-70 a vojenský Tupolev Tu-75, využívajúce niektoré jeho prvky, rovnako ako bombardér Tupolev Tu-80, alebo Tu-85. V tom čase už nastupovala éra lietadiel s prúdovými a turbovrtuľovými motormi a tak tieto typy zostali v štádiu štúdií alebo prototypov. 
## Vznik a vývoj
Tu-4 začali v Sovietskom zväze stavať podľa vzoru troch amerických bombardéroch B-29A, ktoré tam museli v roku 1944 núdzovo pristáť. Tu-4 vzlietol po prvý raz 3. júla 1947. Do roku 1952 postavili približne 420 týchto strojov. Tu-4 sa líšil od svojej americkej predlohy tým, že pri ňom sa upustilo od pretlakovaného priestoru pre posádku, oddelenými palivovými nádržami namiesto integrálnich, guľometmi UTB a motormi Švecov. Tu-4 prekonával iné Sovietske konštrukcie, ale svojou väčšou hmotnosťou zaostával za B-29.

## Technické údaje
* **Posádka:** 10
* **Dĺžka:** 30,19 m 
* **Výška:** 8,46 m 
* **Rozpätie krídel:** 43,08 m
* **Nosná plocha:** 161,70 m²  
* **Pohon:** 4 x piestové vzduchom chladené dvojhviezdicové motory Švecov AŠ-73TK
* **Výkon motorov:** 2400 k (1765 kW)  
* **Prázdná hmotnosť:** 34 t 
* **Max. vzletová hmotnosť:** 60 t 
* **Max. rýchlosť:** 578 km/h  
* **Dostup:** 11 200 m  
* **Max. dolet:** 5 600 km  
* **Výzbroj:**
** 10 × 23 mm kanón Nudelman-Suranov NS-23
** 10 000 kg bômb 
** 1 atómová bomba alebo 2 rakety dlhého doletu

## Zdroj
*
* 

Kategória:Sovietske bombardovacie lietadlá
Kategória:Lietadlá Tupolev
Genk

**Genk** je belgické mesto vo Flámskom regióne v provincii Limbursko. 

## Obyvateľstvo
Mesto má približne 64 757 obyvateľov (2010).


Colors=
 id:a value:gray(0.9)
 id:b value:gray(0.7)
 id:c value:rgb(1,1,1)
 id:d value:rgb(0.7,0.8,0.9)

ImageSize = width:750 height:373
PlotArea = left:50 bottom:30 top:30 right:30
DateFormat = x.y
Period = from:0 till:70000
TimeAxis = orientation:vertical
AlignBars = justify
ScaleMajor = gridcolor:b increment:8000 start:0
ScaleMinor = gridcolor:a increment:1600 start:0
BackgroundColors = canvas:c

BarData=
 bar:1806 text:1806
 bar:1816 text:1816
 bar:1830 text:1830
 bar:1846 text:1846
 bar:1856 text:1856
 bar:1866 text:1866
 bar:1876 text:1876
 bar:1880 text:1880
 bar:1890 text:1890
 bar:1900 text:1900
 bar:1910 text:1910
 bar:1920 text:1920
 bar:1930 text:1930
 bar:1947 text:1947
 bar:1961 text:1961
 bar:1970 text:1970
 bar:1980 text:1980
 bar:1990 text:1990
 bar:2000 text:2000
 bar:2006 text:2006
 bar:2008 text:2008
PlotData=
 color:d width:20 align:left

 bar:1806 from:0 till: 1244
 bar:1816 from:0 till: 1242
 bar:1830 from:0 till: 1437
 bar:1846 from:0 till: 1776
 bar:1856 from:0 till: 1813
 bar:1866 from:0 till: 1828
 bar:1876 from:0 till: 2084
 bar:1880 from:0 till: 2171
 bar:1890 from:0 till: 2357
 bar:1900 from:0 till: 2537
 bar:1910 from:0 till: 3402
 bar:1920 from:0 till: 6276
 bar:1930 from:0 till: 24574
 bar:1947 from:0 till: 33858
 bar:1961 from:0 till: 47416
 bar:1970 from:0 till: 57913
 bar:1980 from:0 till: 61512
 bar:1990 from:0 till: 61343
 bar:2000 from:0 till: 62842
 bar:2006 from:0 till: 63787
 bar:2008 from:0 till: 64294
PlotData=

 bar:1806 at: 1244 fontsize:s text: 1.244 shift:(-10,5)
 bar:1816 at: 1242 fontsize:S text: 1.242 shift:(-10,5)
 bar:1830 at: 1437 fontsize:S text: 1.437 shift:(-10,5)
 bar:1846 at: 1776 fontsize:S text: 1.776 shift:(-10,5)
 bar:1856 at: 1813 fontsize:S text: 1.813 shift:(-10,5)
 bar:1866 at: 1828 fontsize:S text: 1.828 shift:(-10,5)
 bar:1876 at: 2084 fontsize:S text: 2.084 shift:(-10,5)
 bar:1880 at: 2171 fontsize:S text: 2.171 shift:(-10,5)
 bar:1890 at: 2357 fontsize:S text: 2.357 shift:(-10,5)
 bar:1900 at: 2537 fontsize:S text: 2.537 shift:(-10,5)
 bar:1910 at: 3402 fontsize:S text: 3.402 shift:(-10,5)
 bar:1920 at: 6276 fontsize:S text: 6.276 shift:(-10,5)
 bar:1930 at: 24574 fontsize:S text: 24.574 shift:(-10,5)
 bar:1947 at: 33858 fontsize:S text: 33.858 shift:(-10,5)
 bar:1961 at: 47416 fontsize:S text: 47.516 shift:(-10,5)
 bar:1970 at: 57913 fontsize:S text: 57.913 shift:(-10,5)
 bar:1980 at: 61512 fontsize:S text: 61.512 shift:(-10,5)
 bar:1990 at: 61343 fontsize:S text: 61.343 shift:(-10,5)
 bar:2000 at: 62842 fontsize:S text: 62.842 shift:(-10,5)
 bar:2006 at: 63787 fontsize:S text: 63.787 shift:(-10,5)
 bar:2008 at: 64294 fontsize:S text: 64.294 shift:(-10,5)


## Partnerská města
*  Cieszyn, Poľsko
*  Francistown, Botswana
*  Isparta, Turecko
*  San Giovanni in Fiore, Taliansko
*  Troisdorf, Nemecko

## Referencie


## Iné projekty

## Externé odkazy
* Oficiálne stránky mesta


Kategória:Mestá v Belgicku
Východ (kresťanstvo)

**Východ** (s veľkým začiatočným písmenom) alebo **východné kresťanstvo** je v kresťanstve označenie pre cirkvi, ktoré majú svoj pôvod na území východnej časti Rímskej ríše.

Na Východe boli 4 z 5 najstarších patriarchátov cirkvi: Antiochijský, Alexandrijský, Jeruzalemský a Konštantínopolský.

Keďže kresťanstvo vzniklo na Východe, možno tam nájsť zmienky o najstarších cirkevných spoločenstvách už čoskoro po Kristovom vzkriesení. Cirkvi kresťanského Východu si zachovali množstvo liturgických obradov (rítov), napr. byzantský, ktorý je prítomný aj na Slovensku v gréckokatolíckej a pravoslávnej cirkvi.

K cirkvám východu patria východné katolícke cirkvi, východné pravoslávne cirkvi, starobylé orientálne cirkvi. Tieto cirkvi si okrem osobitných liturgických obradov zachovali aj vlastné duchovné dedičstvo a spiritualitu, terminológiu a pod.

Kategória:Kresťanstvo
Západ (kresťanstvo)

**Západ** (s veľkým začiatočným písmenom) alebo **západné kresťanstvo** je v kresťanstve označenie pre cirkvi, ktoré majú svoj pôvod na území západnej časti Rímskej ríše.

Na Západe bol iba 1 z 5 najstarších patriarchátov cirkvi, a to Rím. To dalo predpoklad k väčšej jednote kresťanského Západu ako celku. Vzhľadom na tieto okolnosti na Západe sa stala dominantnou Rímskokatolícka cirkev. Väčšia fragmentácia kresťanského Západu nastala až po vzniku a rozšírení sa protestantizmu.

Na kresťanskom Západe sa zachováva osobitné duchovné dedičstvo, spiritualita, terminológia, právo a pod.

## Západné cirkvi
Do západného kresťanstva zaradzujeme:

* rímskokatolícku cirkev
* anglikánsku cirkev a starokatolícku cirkev
* protestantské cirkvi

Kategória:Kresťanstvo
Hamont-Achel

**Hamont-Achel** je belgické mesto vo Flámskom regióne v provincii Limbursko. 

## Obyvateľstvo
Mesto má približne 14 094 obyvateľov (2010).


Colors=
  id:a value:gray(0.9)
  id:b value:gray(0.7)
  id:c value:rgb(1,1,1)
  id:d value:rgb(1,0.95,0.75)

ImageSize = width:350 height:273
PlotArea = left:50 bottom:30 top:30 right:30
DateFormat = x.y
Period = from:10000 till:14000
TimeAxis = orientation:vertical
AlignBars = justify
ScaleMajor = gridcolor:b increment:500 start:10000
ScaleMinor = gridcolor:a increment:100 start:10000
BackgroundColors = canvas:c

BarData=
  
  bar:1977 text:1977
  bar:1980 text:1980
  bar:1985 text:1985
  bar:1991 text:1991
  bar:1995 text:1995
  bar:2001 text:2001
  bar:2005 text:2005
  bar:2008 text:2008

PlotData=

  color:d width:20 align:left

  bar:1977 from:10000 till:11762
  bar:1980 from:10000 till:11992
  bar:1985 from:10000 till:12049
  bar:1991 from:10000 till:12516
  bar:1995 from:10000 till:13102
  bar:2001 from:10000 till:13576
  bar:2005 from:10000 till:13779
  bar:2008 from:10000 till:13898

PlotData=

  bar:1977 at: 11762 fontsize:S text: 11.762 shift:(-10,5)
  bar:1980 at: 11992 fontsize:S text: 11.992 shift:(-10,5)
  bar:1985 at: 12049 fontsize:S text: 12.049 shift:(-10,5)
  bar:1991 at: 12516 fontsize:S text: 12.516 shift:(-10,5)
  bar:1995 at: 13102 fontsize:S text: 13.102 shift:(-10,5)
  bar:2001 at: 13576 fontsize:S text: 13.576 shift:(-10,5)
  bar:2005 at: 13779 fontsize:S text: 13.779 shift:(-10,5)
  bar:2008 at: 13898 fontsize:S text: 13.898 shift:(-10,5)
  


Zdroj: INS

## Mestské časti
Od 1. januára 1977 mesto Hamont-Achel  pozostáva z týchto častí (bývalých obcí):
* Achel
* Hamont

## Referencie


## Iné projekty

## Externé odkazy
* Oficiálne stránky mesta

Kategória:Mestá v Belgicku
Byzantský obrad

[náhľad|220x220bod|[Ikonostas - stena tvorená ikonami ktorá oddeľuje svätyňu od chrámovej lode. ]]
**Byzantský obrad** alebo **grécky obrad** je jeden zo siedmich východných obradov. Používajú ho východné pravoslávne cirkvi a gréckokatolícke cirkvi. 

Vyznačuje sa značným dôrazom na slávnostnosť slúženia. Spev má pri slávení prednosť pred jednoduchým recitovaním bohoslužobných textov. Špecifikom byzantského obradu je, že pri bohoslužbách nepoužíva hudobné nástroje a využíva iba ľudský hlas. Usporiadanie chrámu v byzantskom obrade je tiež špecifické. Dominantným prvkom je v ňom ikonostas. K ďalším osobitnostiam byzantského obradu patria aj sviatky počas liturgického roku a pôstna disciplína. Dôležitým je aj prvok mníšstva.

Byzantský obrad je jedným zo siedmich východných obradov. Ďalšie sú: arménsky, východosýrsky, etiópsky, koptský, maronitský a západosýrsky. 

Svoju prítomnosť na slovenskom území odvodzuje od pôsobenia byzantsko-slovanskej misie (863-886) vedenej svätými Cyrilom a Metodom. 

## Bohoslužby v byzantskom obrade
náhľad|220x220bod|Pravoslávny kňaz slúži liturgiu
náhľad|220x220bod|Pravoslávny biskup vysluhuje Eucharistiu
**Eucharistické bohoslužby ([[Liturgia (úkony)|liturgie]]):** 

* Liturgia sv. Jána Zlatoústeho
* Liturgia sv. Bazila Veľkého
* Liturgia vopredposvätených darov
* Liturgia sv. Jakuba, Pánovho brata

**Denný okruh bohoslužieb ([[časoslov]]):**

* Večiereň
* Povečerie
* Polnočnica
* Utiereň
* Prvá hodinka
*
* Tretia hodinka
*
*
* Šiesta hodinka
*
*
* Deviata hodinka
* Obednica

**Ďalšie bohoslužby:**

* Treby (obrady vysluhovania krstu, sobáša, spovede a pod.; pohreb, panychída; svätenie rôznych predmetov, modlitby k udalostiam v roku a pod.) 
* Akatisty, molebeny atd. 

## Bohoslužobné rúcha
[náhľad|283x283bod|Gréckokatolícky arcibiskup [Cyril Vasiľ v liturgickom odeve|stred]]
[náhľad|249x249bod|Pravoslávny arcibiskup [Rastislav (arcibiskup)|Rastislav v neliturgickom odeve|stred]]
náhľad|220x220bod|Pravoslávni kňazi v bohoslužobných rúchach|stred 
[náhľad|293x293bod|Gréckokatolícky diakon v liturgickom odeve (na fotke [Jaroslav Maxmilián Kašparů je od roku 2015 kňazom) |stred]] 

## Referencie

 

* niektoré informácie sú z článku Časoslov

## Pozri aj
* Gréckokatolícka cirkev
* Pravoslávna cirkev
* Gréckokatolícka cirkev na Slovensku
* Pravoslávna cirkev v českých krajinách a na Slovensku

Kategória:Gréckokatolícka cirkev
Kategória:Pravoslávne cirkvi
Kněhyně

**Kněhyně** môže byť:

* vrch v pohorí Moravsko-sliezske Beskydy, pozri Kněhyně (vrch)
* osada obce Prostřední Bečva na Morave v okrese Vsetín, pozri Kněhyně (osada)
* potok na Morave, ústiaci do Rožnovskej Bečvy, pozri Kněhyně (potok)
Å (písmeno)

thumb|Ilustrácia

**Å** je písmeno v abecede niektorých jazykov (švédčina, fínčina, dánčina, nórčina, severofrízština, valónčina, chamorro, istro-románske jazyky), kde označuje [o]-zvuky. Ide o znak A s diakritikou (krúžkom).

Veľké Å je označením fyzikálnej jednotky Angström.

Kód Unicode pre veľké Å je 197 a pre malé å 229 (hexadecimálne C5 a E5).

## Iné projekty

Kategória:Písmená latinskej abecedy
Kategória:Nórčina
Kategória:Dánčina
Kategória:Švédčina
MHK Dolný Kubín

**MHK Dolný Kubín** je slovenský hokejový klub z Dolného Kubína.

## História
História klubu začína rokom 1995 keď sa klub prihlásil do 2. hokejovej ligy. V lige pôsobil až do roku 2001 so striedavými úspechmi. Neskôr klub kvôli finančným problémom fungoval len s mládežníckymi tímami s výnimkou sezóny 2003/2004. V sezóne 2007/2008 kúpil klub licenciu pre 1. hokejovú ligu ako farma klubu z Martina. Od roku 2011 pôsobí v 2. hokejovej lige, tretej najvyššej hokejovej súťaži na Slovensku.

## Športové úspechy
* 1995/96 - 2. miesto v 2. hokejovej lige skupina stred
* 1998/99 - 2. miesto v 2. hokejovej lige 
* 1999/00 - 2. miesto v 2. hokejovej lige skupina západ
* 1999/00 - 2. miesto v 2. hokejovej lige skupina východ
*2022/23 - 3. miesto v 2. hokejovej lige

## Umiestnenia v jednotlivých sezónach

### Slovensko
 1. hokejová liga SR - **4 ročníky**

* **5. miesto:** 2008/09
* **11. miesto:** 2009/10
* **13. miesto:** 2007/08, 2010/11

 2. hokejová liga - **7 ročníkov**

* **2. miesto:** 1995/96(s), 1998/99, 1999/00 (z), 2003/04(v)
* **3. miesto:** 2000/01(s)
* **4. miesto:** 1997/98(s), 1996/97(s)

## Externé odkazy
Oficiálna internetová stránka klubu

Kategória:Šport v Dolnom Kubíne
Dolný Kubín, MHK
Ladislav Hučko

Mons. ThDr. RNDr. **Ladislav Hučko** CSc. alebo **vladyka Ladislav (Hučko)** (* 16. február 1948, Prešov, ČSR - † 14. január 2025, Praha) bol gréckokatolícky biskup a apoštolský exarcha gréckokatolíckeho apoštolského exarchátu v Česku.

## Biografia
Narodil sa v rodine gréckokatolíckeho kňaza v Prešove. Po násilnom zrušení gréckokatolíckej cirkvi sa jeho rodina kvôli prenasledovaniu musela presťahovať. V roku 1971 ukončil štúdium experimentálnej fyziky na Prírodovedeckej fakulte Univerzity Pavla Jozefa Šafárika v Košiciach.

V rokoch 19901991 bol výkonným sekretátom Konferencie biskupov Slovenska.

30. marca 1996 ho križevský vladyka Slavomír Miklovš vysvätil za kňaza.

Štúdium zavŕšil získaním doktorátu na pápežskej Lateránskej univerzite 2000. V roku 2004 sa stal docentom pre oblasť dogmatickej teológie. Následne začal učiť dogmatickú teológiu na teologickom inštitúte v Košiciach. Stal sa aj zakladajúcim členom a šéfredaktorom časopisu *Verba Theologica*. Pôsobil aj ako špirituál v kňazskom seminári sv. Karola Boromejského v Košiciach.

24. marca 2003 ho Ján Pavol II. vymenoval za druhého apoštolského exarchu pre gréckokatolíkov v Česku a za titulárneho biskupa orejského. Vysvätený na biskupa bol 31. mája 2003 v Prahe. V roku 2005 bol zvolený za generálneho sekretára Českej biskupskej konferencie. Zomrel 14. januára  2025 po krátkej chorobe v nemocnici Na Františku v Prahe.

## Referencie

## Iné projekty

## Externé odkazy
* Apoštolský exarcha - Mons. Ladislav Hučko - životopis a ďalšie informácie

Kategória:Slovenskí gréckokatolícki biskupi
Kategória:Absolventi Prírodovedeckej fakulty Univerzity Pavla Jozefa Šafárika v Košiciach
Kategória:Absolventi Pápežskej lateránskej univerzity
Kategória:Slovenskí vysokoškolskí pedagógovia
Kategória:Slovenskí teológovia
Kategória:Osobnosti z Prešova
Zlatý glóbus za miniseriál alebo televízny film

**Zlatý glóbus za miniseriál alebo televízny film** udeľuje Asociácia zahraničných 
novinárov v Hollywoode v januári na slávnostnej ceremónii. Pôvodne sa kategória nazývala *televízny film*, od osemdesiatych rokov má názov *miniseriál alebo televízny film*. Prvýkrát bol v tejto kategórii udelený Glóbus 6. februára 1972 na 29. ročníku.

## Víťazi a nominovaní
### 1971 - 1980

### 1981 - 1990
[thumb|right|220px|Herečka a režisérka [Lee Grant režírovala v roku 1986 nominovaný film *[[Nobody's Child]]*]]

### 1991 - 2000
[thumb|right|220px|Jeden z režisérov minisérie ''[Zo Zeme na Mesiac'' Tom Hanks]]

### 2001 - 2010
[thumb|right|220px|[Tom Hooper (režisér)|Tom Hooper režíroval tri víťazné filmy]]

## Poznámky
Ak má TV film/miniseriál distribučný názov, je uvedený pod ním. Rok v tabuľke znamená rok, za ktorý bol seriál ocenený; nie rok udeľovania. Asociácia zahraničných novinárov v Hollywoode oceňuje počiny za predošlý kalendárny rok. To znamená, že 68. ročník udeľovania Zlatých glóbusov sa síce konal začiatkom roka 2011, ale oceňoval výkony z roku 2010. Za názvom seriálu je uvedený režisér.

## Referencie

## Externé odkazy
* Česko – Slovenská filmová databáza
* Oficiálna stránka Zlatého glóbusu
* Hollywoodska asociácia zahraničných novinárov 
* International Movie Database 
* Neoficiálny zoznam držiteľov Zlatého glóbusu 

Kategória:Zlatý glóbus